Suurlemoen-hoender met koljander-jogurt bruschetta | SARIE
Suurlemoen-hoender met koljander-jogurt bruschetta	deur Barbara Joubert
Hoe maak jy ‘n bruschetta?
Suurlemoen-hoender met koljander-jogurt bruschettaEk het ontbeende hoenderagterboudjies gebruik, maar jy kan ook die borsies gebruik. As jy boudjies gebruik, benodig jy 6 vir 6 porsies. As jy hoenderborsies gebruik, sal 3 tot 4 voldoende wees. Sny die hoender in blokkies. Meng 2 knoffelhuisies (fyngedruk) met die sap van 2 suurlemoene. Marineer die hoender vir ’n halfuur. Braai die hoender in olyfolie en 1 eetlepel botter tot bruin en gaar. Geur met sout en peper. Laat dit afkoel. Meng 100ml Griekse jogurt, 1 eetlepel suurlemoensap en ’n hand vol gekapte vars koljander. Sit die hoender op die bruschetta met ’n eetlepel jogurt bo-op. Garneer met ’n takkie vars koljander.